**Vedtægter for DM-klub på offentlig arbejdsplads**

***§ 1* Formål**

Klubben har til formål at varetage medlemmernes fælles faglige ansættelses- og arbejdsmæssige interesser, samt fremme samarbejdet med øvrige faggrupper.

***§ 2* Medlemmer**

Alle medlemmer af DM ansat i ........................................... er fødte medlemmer af foreningen, dog undtaget DM-medlemmer ansat i chefstillinger. Ansatte i chefstillinger kan af bestyrelsen inviteres til deltagelse i klubbens møder.

***§ 3* Bestyrelsen**

*3.1*

Klubbens arbejde varetages af en bestyrelse på 5 medlemmer.

*3.2*

De til enhver tid af medlemmerne valgte tillidsrepræsentanter er automatisk medlem af bestyrelsen.

*3.3*

Generalforsamlingen vælger bestyrelsens øvrige medlemmer for to år ad gangen, samt suppleanter for disse.

*3.4*

Bestyrelsen konstituerer sig selv efter hver generalforsamling. Bestyrelsen fordeler opgaverne iblandt sig, vælger af sin midte formand og næstformand og udpeger repræsentanter til diverse organer (udvalg og bestyrelser m.v.). Dette sker under hensyntagen til medlemmernes forskellige tilhørsforhold og ansættelsesmæssige placering.

# *§ 4* Generalforsamlingen

*4.1*

Generalforsamlingen er klubbens højeste myndighed. Der afholdes ordinær generalforsamling årligt, i 2. halvår.

*4.2*

Generalforsamlingen indkaldes med mindst 3 ugers varsel med samtidig angivelse af dagsorden. Emner derudover, der ønskes behandlet på generalforsamlingen, skal skriftligt være bestyrelsen i hænde senest 2 uger før generalforsamlingen. Der udsendes derpå en tillægsdagsorden.

*4.3*

Beslutninger tages ved simpel stemmeflerhed, dog undtaget §§ 6 og 7. Ved ønske herom skal afstemningen ske skriftligt og hemmeligt. Der kan ikke stemmes ved fuldmagt.

*4.4*

Valg af DM tillidsrepræsentanter og suppleanter finder sted i 2. halvår i år med ulige slutciffer.

*4.5*

Valg af øvrige bestyrelsesmedlemmer, samt af suppleanter for disse, finder sted i 2. halvår i år med lige slutciffer.

*4.6*

Ved valg af bestyrelsesmedlemmer er de, som opnår højest stemmetal, valgt. De efterfølgende 3 er valgt som suppleanter.

# *§ 5* Ekstraordinær generalforsamling

På krav fra 2 bestyrelsesmedlemmer, eller mindst en trediedel af klubbens medlemmer, skal bestyrelsen indkalde til ekstraordinær generalforsamling.

***§ 6* Vedtægtsændring**

Vedtægtsændringer kan kun foretages på den ordinære generalforsamling, og kun hvis emnet er på dagsordenen. Ændringer skal vedtages med mindst 2/3 af de afgivne stemmer. Såfremt halvdelen af medlemmerne ikke er til stede, kan beslutningen tages på en ny ekstraordinær generalforsamling ved simpelt flertal.

***§ 7* Opløsning**

Bestemmelse om foreningens opløsning kan kun tages på en i dette øjemed særligt indkaldt ekstraordinær generalforsamling. Til vedtagelsen kræves, at mindst halvdelen af medlemmerne er til stede, og at beslutningen vedtages med mindst 2/3 af de afgivne stemmer. Såfremt halvdelen af medlemmerne ikke er til stede, kan beslutningen tages på en ny ekstraordinær generalforsamling ved simpelt flertal.

Opdateret 27/11/2020